
Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"
Izdoti saskaņā ar Ārstniecības likuma
78. panta otro daļu un 79. panta 1.1 daļu
· Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42., 101., 142., 251. nr.; 2019, 108. nr.; 2020, 248. nr.; 2021, 48., 243., 248. nr.; 2023, 52. nr.) šādus grozījumus:
· 1. Izteikt 31. punktu šādā redakcijā:
· "31. Pacients veselības informācijas sistēmas datiem piekļūst, autentificējoties veselības informācijas sistēmā, izmantojot kvalificētus un kvalificētus paaugstinātas drošības personas elektroniskās identifikācijas līdzekļus. Šajā punktā minētais nosacījums neattiecas uz ieslodzītajiem."
· 2. Izteikt 43. punktu šādā redakcijā:
· "43. Šo noteikumu 31. punkts stājas spēkā, kad Vienotajā pieteikšanās modulī ir pieejams vismaz viens kvalificēts elektroniskās identifikācijas līdzeklis, bet ne ātrāk kā 2024.gada 1.janvārī. Līdz tam pacients veselības informācijas sistēmas datiem piekļūst, izmantojot visus Vienotajā pieteikšanās modulī pieejamos elektroniskās identifikācijas līdzekļus. Uz ieslodzītajiem neattiecas nosacījums par autentifikāciju veselības informācijas sistēmā, izmantojot personas elektroniskās identifikācijas līdzekļus."

